Diari Oficial de la Generalitat Valenciana


Sumari del DOGV 4015, del 06-06-2001 (2001/4965)

RESOLUCIÓ de 2 de maig de 2001, de la Direcció General de Pesca i Comercialització Agrària, per la qual s'autoritza a Acuicultura del Mediterráneo, SA la instal·lació d'un establiment de granja marina al terme municipal de Sagunt (València).
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4015

Data del DOGV
:   06-06-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/4965


Data del document
:   02-05-2001

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Sagunt
    * empresa privada
    * formalitat administrativa
    * piscicultura

RESOLUCIÓ de 2 de maig de 2001, de la Direcció General de Pesca i Comercialització Agrària, per la qual s'autoritza a Acuicultura del Mediterráneo, SA la instal·lació d'un establiment de granja marina al terme municipal de Sagunt (València). [2001/4965]
  
Vist l'expedient instruït a instància de la Sra. Isabel Asunción Hernández, en representació d'Acuicultura del Mediterráneo, SA, sobre una sol·licitud d'autorització administrativa per a la instal·lació d'un establiment de granja marina a terrenys de domini públic marítim terrestre enfront del terme municipal de Sagunt (València), d'acord amb la resolució de concessió d'ocupació de domini públic amb data 12 d'abril de 2001, del Ministeri de Medi Ambient, la Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de granja marina a terrenys de domini públic marítim terrestre amb una concessió de 166.712 metres quadrats de superfície de fons marins enfront del terme municipal de Sagunt (València), definits per un quadrilàter amb les coordenades següents:
  
A: 39º39,293'N 00º10,686'W
  
B: 39º39,166'N 00º10,414'W
  
C: 39º38,998'N 00º10,544'W
  
D: 39º38,125'N 00º10,817'W
  
i d'acord amb les condicions i prescripcions que s'esmenten en l'informe de 18 de desembre de 2000, acceptat per l'interessat el 7 de febrer de 2001.
  
Segon
  
L'establiment comprendrà la instal·lació de 24 gàbies flotants de 20 metres de diàmetre, amb una ocupació de 166.712 metres quadrats. El disseny de les gàbies, com també el sistema d'ancoratge, serà segons el que s'especifica en el projecte visat núm. GN-2/99, amb data 25 de gener de 1999 i 19 de juliol de 1999. De qualsevol variació del projecte que es produïsca durant la realització inicial o les modificacions futures caldrà informar a la Conselleria d'Agricultura, Pesca i Alimentació, a fi d'aconseguir l'autorització corresponent.
  
Tercer
  
A l'establiment piscícola, del tipus granja marina, segons allò que s'estableix en l'article 41 de la Llei 9/1998, de 15 de desembre, de la Generalitat Valenciana, s'autoritza el cultiu de les espècies següents: orada (Sparus sp.) i llobarro (Dicentrarchus labrax).La capacitat màxima de producció serà de 1.130 tones d'orada i llobarro
  
Quart
  
S'acompliran les condicions i prescripcions de les resolucions següents:
  
- Resolució de declaració d'impacte ambiental, de la Conselleria de Medi Ambient, de 3 d'abril de 2000.
  
- Resolució de concessió d'ocupació de domini públic marítim terrestre, del Ministeri de Medi Ambient, de 12 d'abril de 2001.
  
Cinqué
  
Aquesta autorització tindrà vigència mentre no es produïsca la paralització de l'activitat sense causa justificada segons el parer dels serveis tècnics de la Conselleria d'Agricultura Pesca i Alimentació, o l'extinció de les autoritzacions emeses per les resolucions citades en l'apartat quart d'aquesta resolució.
  
Les obres d'instal·lació hauran d'estar acabades i l'establiment en funcionament normal en un termini màxim de 15 mesos a partir d'aquesta resolució.
  
Sisé
  
El sistema de tecnologia de cultiu s'ajustarà en tot moment a la memòria presentada. Caldrà comunicar-ne qualsevol variació a la Conselleria d'Agricultura, Pesca i Alimentació
  
Seté
  
Caldrà comunicar l'inici i l'acabament de les obres als serveis territorials de la Conselleria d'Agricultura, Pesca i Alimentació i, així mateix, caldrà, per iniciar l'explotació, la inspecció prèvia de les instal·lacions per part dels serveis tècnics de la Conselleria.
  
Vuité
  
Els organismes competents podran inspeccionar la marxa de les obres que cal realitzar, com també el funcionament de l'establiment, i el titular queda obligat a franquejar l'entrada als inspectors i tècnics corresponents.
  
Nové
  
L'incompliment de les normes que s'estableixen ací se sancionaran administrativament d'acord amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
Desé
  
L'empresa Acuicultura del Mediterráneo, SA, queda registrada amb el número 022 d'establiments de cultius marins, d'acord amb allò que s'estableix en l'article 55 de la Llei 9/1998, de 15 de desembre, de la Generalitat Valenciana.
  
Onzé
  
Aquest establiment s'ajustarà a allò que s'estableix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i haurà de notificar als serveis territorials de la Conselleria d'Agricultura, Pesca i Alimentació de la província corresponent a la ubicació de l'establimento, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes públiques concedides a l'establiment amb indicació de la seua finalitat.
  
d) Els canvis de domicili o raó social i del número d'identificació social.
  
Aquesta resolució no posa fi a la via administrativa, i contra ella es podrà interposar un recurs d'alçada davant la consellera d'Agricultura, Pesca i Alimentació, en el termini d'un mes comptador des de l'endemà de la notificació d'aquesta resolució, d'acord amb les disposicions de l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.